สวัสดีครับ ผมอยากปรึกษาเกี่ยวกับอาการผมครับ คือเวลาผมหายใจเข้า มันจะเจ็บตรงหน้าอก ตรงหัวใจครับ เจ็บแแบบจี๊ด ๆ ตอนหายใจเข้าแล้วมันเหมือนมีอะไรมาปิดทางตอนหายใจเข้าไว้ แล้วมันหายใจเข้าไม่สุดครับ มันเกิดจากอะไรครับ หรือผมมีโรคอะไรหรือเปล่าครับแต่ก็จะเป็นนาน ๆ ทีครับ เดือนนึงครั้ง บางทีก็อาทิตย์นึงสองครั้ง ผมเลยอยากปรึกษาดูครับ
สวัสดีค่ะ อาการหายใจเข้าแล้วเจ็บหน้าอกแบบจี๊ดๆดังกล่าวมานั้น อาจจะเกิดจาก การมีปลายเส้นประสาทที่หน้าอกอักเสบ มักเป็นเจ็บแบบจี๊ดๆ สัมพันธ์กับการขยับหน้าอกได้ สาเหตุอื่นๆเช่น เยื่อหุ้มปอดอักเสบ เยื่อหุ้มหัวใจอักเสบ มักเจ็บสัมพันธ์กับการหายใจอย่างชัดเจน แต่ในคนปกติไม่มีโรคประจำตัวหรือยาที่ใช้ประจำยังเกิดได้น้อย สาเหตุอื่นๆเช่น กล้ามเนื้อหรือกระดูกอ่อนที่หน้าอกอักเสบ อาจสัมพันธ์กับท่าทาง เกิดหลังอุบัติเหตุหรือการกระแทก เป็นต้นเบื้องต้นพักการใช้งาน หลีกเลี่ยงการทำท่าทางที่ทำให้มีอาการมากขึ้นได้ งดยกของหนัก กินยาแก้ปวดเพื่อบรรเทาอาการได้เบื้องต้นหากพักการใช้งานหรือกินยาแล้ว อาการยังเป็นมาก สัมพันธ์กับการหายใจเข้าออกชัดเจน ร่วมกับเหนื่อยมากขึ้น หายใจลำบาก ควรรีบไปพบแพทย์เพื่อหาสาเหตุอื่นๆเพิ่มเติมดังกล่าวไป